title: Deċiżjoni tal-Kummissjoni tat-8 ta’ Mejju 2017 dwar il-kompatibbiltà mal-liġi tal-Unjoni tal-miżuri li għandhom jittieħdu mill-Ungerija skont l-Artikolu 14 tad-Direttiva 2010/13/UE dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-midja awdjoviżiva (Direttiva dwar is-Servizzi tal-Midja Awdjoviżiva)

text:
               4.7.2017

               MT

               Il-Ġurnal Uffiċjali tal-Unjoni Ewropea

               C 214/3

         DEĊIŻJONI TAL-KUMMISSJONI
   tat-8 ta’ Mejju 2017
   dwar il-kompatibbiltà mal-liġi tal-Unjoni tal-miżuri li għandhom jittieħdu mill-Ungerija skont l-Artikolu 14 tad-Direttiva 2010/13/UE dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-midja awdjoviżiva (Direttiva dwar is-Servizzi tal-Midja Awdjoviżiva)
   (2017/C 214/04)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2010/13/UE tal-Parlament Ewropew u tal-Kunsill tal-10 ta’ Marzu 2010 dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-media awdjoviżiva (Direttiva dwar is-Servizzi tal-Media Awdjoviżiva) (1), u b’mod partikolari l-Artikolu 14(2) tagħha,
   Wara li kkunsidrat l-opinjoni tal-Kumitat imwaqqaf skont l-Artikolu 29 tad-Direttiva 2010/13/UE,
   Billi:

               (1)

               B’ittra tal-20 ta’ Frar 2017, l-Ungerija nnotifikat lill-Kummissjoni dwar ċerti miżuri mittieħda skont l-Artikolu 14(1) tad-Direttiva 2010/13/UE.

               (2)

               Il-Kummissjoni vverifikat, fi żmien tliet xhur minn meta waslitilha din in-notifika, li dawn il-miżuri huma kumpatibbli mal-liġi tal-Unjoni, b’mod partikolari fir-rigward tal-proporzjonalità tal-miżuri u t-trasparenza tal-proċedura ta’ konsultazzjoni nazzjonali.

               (3)

               Fl-istħarriġ tal-miżuri, il-Kummissjoni qieset id-dejta disponibbli dwar is-suq awdjoviżiv Ungeriż, b’mod partikolari fir-rigward tal-impatt fuq is-suq televiżiv.

               (4)

               Il-lista tal-avvenimenti ta’ importanza maġġuri għas-soċjetà ġiet elenkata mill-Ungerija b’mod ċar u trasparenti, wara konsultazzjoni pubblika estensiva.

               (5)

               Abbażi ta’ evidenza dettaljata u ta’ ċifri dwar l-għadd ta’ telespettaturi mwassla mill-awtoritajiet Ungeriżi, il-Kummissjoni vverfikat li l-lista ta’ avvenimenti nominati li ġiet elenkata skont l-Artikolu 14(1) tad-Direttiva 2010/13/UE ssodisfat tal-anqas tnejn mill-kriterji li ġejjin li jitqiesu bħala indikaturi affidabbli tal-importanza tat-tali avvenimenti għas-soċjetà: (i) għandhom reżonanza ġenerali u speċjali fi ħdan l-Istat Membru, u mhumiex sinifikanti biss għal dawk li normalment isegwu l-isport jew l-attività konċernata; (ii) għandhom importanza kulturali distinta u ġeneralment rikonoxxuta għall-popolazzjoni tal-Istat Membru, b’mod partikolari bħala katalista għall-identità kulturali; (iii) l-involviment tat-tim nazzjonali fl-avveniment ikkonċernat fil-kuntest ta’ kompetizzjoni jew turnew ta’ importanza internazzjonali; u (iv) il-fatt li dak l-avveniment tradizzjonalment ixxandar fuq stazzjonijiet tat-televiżjoni bla ħlas u kien segwit minn udjenza televiżiva kbira.

               (6)

               Il-lista notifikata ta’ avvenimenti ta’ importanza ewlenija għas-soċjetà fiha għadd ta’ avvenimenti magħżula, li jitqiesu bħala avvenimenti ta’ importanza ewlenija għas-soċjetà, bħall-Olimpjadi tas-Sajf u tax-Xitwa li jinvolvu s-sehem tat-tim nazzjonali Ungeriż jew xi atleta/i Ungeriż. Kif intwera mill-awtoritajiet Ungeriżi, l-Olimpjadi tas-Sajf u tax-Xitwa huma partikolarment popolari mal-pubbliku ġenerali, mhux biss ma’ dawk li normalment isegwu avvenimenti sportivi. Dawn l-avvenimenti jsegwuhom ukoll udjenzi televiżivi kbar u tradizzjonalment jixxandru fuq kanali televiżivi mingħajr ħlas.

               (7)

               Il-logħbiet tal-ftuħ, tal-kwarti tal-finali, tas-semifinali u tal-finali tat-Tazza tad-Dinja tal-Futbol tal-FIFA u tal-Kampjonat Ewropew tal-UEFA huma meqjusa wkoll bħala avvenimenti ta’ importanza kbira għas-soċjetà. Kif intwera mill-awtoritajiet Ungeriżi, dawn l-avvenimenti għandhom reżonanza ġenerali u speċjali fl-Ungerija, għax huma partikolarment popolari mal-pubbliku ġenerali, mhux biss ma’ dawk li normalment isegwu avvenimenti sportivi. Jinvolvu tim nazzjonali li jilgħab f’turnew internazzjonali ta’ importanza ewlenija. Dawn l-avvenimenti jsegwuhom ukoll udjenzi televiżivi kbar u tradizzjonalment jixxandru fuq kanali televiżivi mingħajr ħlas.

               (8)

               Il-lista tinkludi wkoll il-partiti kollha li t-tim nazzjonali Ungeriż tal-irġiel lagħab fit-Tazza tad-Dinja tal-FIFA u fil-Kampjonat Ewropew tal-UEFA, kif ukoll il-logħob tal-kwalifikazzjoni għal dawn l-avvenimenti u l-logħobiet ta’ ħbiberija uffiċjali. Kif intwera mill-awtoritajiet Ungeriżi, dawn l-avvenimenti għandhom reżonanza ġenerali speċjali fis-soċjetà Ungeriża, mhux biss ma’ dawk li normalment isegwu l-futbol. Jinvolvu tim nazzjonali li jilgħab f’turnew internazzjonali ta’ importanza ewlenija. Dawn l-avvenimenti jsegwuhom ukoll udjenzi televiżivi kbar u tradizzjonalment jixxandru fuq kanali televiżivi mingħajr ħlas.

               (9)

               Il-Finali taċ-Champions League tal-UEFA, u l-logħob tal-UEFA Champions League u tal-Europa League tal-UEFA bil-parteċipazzjoni ta’ xi tim minn klabb Ungeriż huma meqjusa wkoll bħala avvenimenti ta’ importanza kbira għas-soċjetà. Dawn l-avvenimenti għandhom reżonanza ġenerali u speċjali fis-soċjetà Ungeriża, peress li huma popolari mal-pubbliku inġenerali u mhux biss fost udjenzi tradizzjonali tal-partiti tal-futbol. Jinvolvu wkoll timijiet minn klabbs Ungeriżi li jilgħabu f’turnew internazzjonali ta’ importanza ewlenija. Dawn l-avvenimenti jsegwuhom udjenzi televiżivi kbar u tradizzjonalment jixxandru fuq kanali televiżivi mingħajr ħlas.

               (10)

               Il-partiti tal-Irġiel u tan-Nisa tal-Kampjonat Ewropew tal-Handball EHF bis-sehem tat-tim nazzjonali Ungeriż huma meqjusa wkoll bħala avvenimenti ta’ importanza kbira għas-soċjetà. L-awtoritajiet Ungeriżi jsemmu li dawn għandhom reżonanza ġenerali speċjali fl-Ungerija li tmur ‘il hinn mid-dilettanti ta’ din id-dixxiplina sportiva. Dawn normalment jinvolvu l-parteċipazzjoni ta’ xi tim nazzjonali Ungeriż u jiġbdu lejhom udjenzi televiżivi kbar u tradizzjonalment jixxandru fuq kanali televiżivi mingħajr ħlas.

               (11)

               Il-lista tinkludi wkoll il-partiti kollha tal-EHF Champions League u tal-EHF Champions League tan-Nisa bis-sehem ta’ timijiet minn klabbs Ungeriżi. Kif intwera mill-aworitajiet Ungeriżi, dawn l-avvenimenti għandhom reżonanza ġenerali speċjali fis-soċjetà Ungeriża, mhux biss ma’ dawk li normalment isegwu l-handball. Jinvolvu timijiet minn klabbs Ungeriżi li jilgħabu f’turnew internazzjonali. Dawn l-avvenimenti jsegwuhom ukoll udjenzi televiżivi kbar u tradizzjonalment jixxandru fuq kanali televiżivi mingħajr ħlas.

               (12)

               Il-partiti tal-FINA Water Polo World League tal-Irġiel u l-LEN Champion’s League bis-sehem tat-tim nazzjonali Ungeriż ukoll tqiesu bħala avvenimenti ta’ importanza kbira għas-soċjetà. L-awtoritajiet Ungeriżi jsemmu li dawn għandhom reżonanza ġenerali speċifika fl-Ungerija li mhix limitata biss għal dawk li ordinarjament isegwu dan l-isport. L-interess partikolari u estensiv huwa msaħħaħ mill-fatt li t-tim nazzjonali Ungeriż gawda minn suċċess konsiderevoli f’dawn it-turnej. Dawn jinvolvu t-tim nazzjonali li jilgħab f’turnew internazzjonalii. Dawn l-avvenimenti jsegwuhom udjenzi televiżivi kbar u tradizzjonalment jixxandru fuq kanali televiżivi mingħajr ħlas.

               (13)

               Il-lista tinkludi wkoll il-Grand Prix tal-Formula One Ungeriż li jitqies bħala avveniment ta’ importanza kbira għas-soċjetà. Kif intwera mill-aworitajiet Ungeriżi, dan l-avveniment għandu reżonanza ġenerali speċjali fis-soċjetà Ungeriża, mhux biss ma’ dawk li normalment isegwu dan l-isport. Dan l-avveniment jsegwuh ukoll udjenzi televiżivi kbar u tradizzjonalment jixxandar fuq kanali televiżivi mingħajr ħlas.

               (14)

               Il-miżuri magħżula ma jmorrux lil hinn minn dak li huwa neċessarju sabiex jintlaħaq l-għan imfittex, jiġifieri l-protezzjoni tad-dritt ta’ informazzjoni u ta’ aċċess wiesa’ tal-pubbliku għax-xandir televiżiv ta’ avvenimenti ta’ importanza kbira għas-soċjetà. Din il-konklużjoni tqis il-metodi li skonthom se jixxandru l-avvenimenti inkwistjoni, id-definizzjoni ta’ “xandar li jikkwalifika”, ir-rwol tal-Kunsill tal-Midja Ungeriż fir-riżoluzzjoni ta’ tilwim li jqum waqt l-implimentazzjoni tal-miżuri, u l-fatt li d-deċiżjoni li tistabbilixxi l-lista ta’ avvenimenti se tapplika għal avvenimenti li għalihom il-kuntratti dwar drittijiet esklussivi jiġu konklużi wara li d-deċiżjoni tkun daħlet fis-seħħ. Għaldaqstant, jista’ jiġi konkluż li l-effetti tad-dritt għall-proprjetà, kif previsti fl-Artikolu 17 tal-Karta Ewropea tad-Drittijiet Fundamentali, ma jmorrux lil hinn minn dak li hu intrinsikament marbut mal-inklużjoni tal-avveniment fil-lista prevista fl-Artikolu 14(1) tad-Direttiva 2010/13/UE.

               (15)

               Għall-istess raġunijiet, il-miżuri Ungeriżi jidhru li huma proporzjonati sabiex jiġġustifikaw deroga mill-prinċipju fundamentali tal-libertà li jiġu pprovduti servizzi kif stipulat fl-Artikolu 56 tat-Trattat dwar il-Funzjonament tal-Unjoni Ewropea. L-interess pubbliku superjuri għandu jiżgura aċċess estensiv għall-pubbliku għal xandiriet ta’ avvenimenti ta’ importanza ewlenija għas-soċjetà. Barra minn hekk, il-miżuri Ungeriżi ma jikkostitwixxu l-ebda diskriminazzjoni jew esklużjoni mis-suq kontra xi xandara, detenturi tad-drittijiet jew operaturi ekonomiċi oħra ta’ Stati Membri oħra.

               (16)

               Il-miżuri magħżula huma, barra minn hekk, kompatibbli mar-regoli tal-kompetizzjoni tal-Unjoni. Id-definizzjoni tax-xandara li jikkwalifikaw għax-xandir tal-avvenimenti elenkati ssejset fuq kriterji oġġettivi, li jippermettu kompetizzjoni reali u potenzjali għall-akkwist tad-drittijiet biex jixxandru dawn l-avvenimenti. Barra minn hekk, l-għadd ta’ avvenimenti magħżula mhuwiex tant sproporzjonat li jwassal għal tagħwiġ tal-kompetizzjoni fis-swieq downstream tat-televiżjoni mingħajr ħlas u tat-televiżjoni bi ħlas. Għaldaqstant, jista’ jitqies li l-effetti tal-libertà tal-kompetizzjoni ma jmorrux lil hinn minn dak li hu intrinsikament marbut mal-inklużjoni tal-avveniment fil-lista prevista fl-Artikolu 14(1) tad-Direttiva 2010/13/UE.

               (17)

               Il-Kummissjoni għarrfet lill-Istati Membri l-oħra dwar il-miżuri li ttieħdu mill-Ungerija, u ppreżentat ir-riżultati tal-verifika tagħha lill-Kumitat imwaqqaf skont l-Artikolu 29 tad-Direttiva 2010/13/UE. Il-Kumitat adotta opinjoni favorevoli,

         IDDEĊIEDIET KIF ĠEJ:
   Artikolu Uniku
   1.   Il-miżuri li għandhom jittieħdu mill-Ungerija, skont l-Artikolu 14(1) tad-Direttiva 2010/13/UE, u nnotifikati lill-Kummissjoni skont l-Artikolu 14(2) ta’ dik id-Direttiva, huma kompatibbli mal-Liġi tal-Unjoni.
   2.   Il-miżuri, kif mittieħda mill-Ungerija, għandhom jiġu ppubblikati f’Il-Ġurnal Uffiċjali tal-Unjoni Ewropea.

      Magħmul fi Brussell, it-8 ta’ Mejju 2017.

            Għall-Kummissjoni

         Andrus ANSIP

            Viċi President

      (1)  ĠU L 95, 15.4.2010, p. 1.


title: Deċiżjoni (UE) 2015/297 tal-Bank Ċentrali Ewropew tal- 15 ta' Diċembru 2014 li temenda d-Deċiżjoni BĊE/2010/23 dwar l-allokazzjoni tad-dħul monetarju tal-banek ċentrali nazzjonali tal-Istati Membri li l-munita tagħhom hija l-euro (BĊE/2014/56)

text:
               25.2.2015

               MT

               Il-Ġurnal Uffiċjali tal-Unjoni Ewropea

               L 53/21

         DEĊIŻJONI (UE) 2015/297 TAL-BANK ĊENTRALI EWROPEW
   tal-15 ta' Diċembru 2014
   li temenda d-Deċiżjoni BĊE/2010/23 dwar l-allokazzjoni tad-dħul monetarju tal-banek ċentrali nazzjonali tal-Istati Membri li l-munita tagħhom hija l-euro (BĊE/2014/56)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 32.2 u l-Artikolu 32.7 tiegħu,
   Billi:

               (1)

               Id-Deċiżjoni BĊE/2010/23 (1) tistabbilixxi mekkaniżmu għall-aggregazzjoni u l-allokazzjoni ta' dħul monetarju ġej minn operazzjonijiet ta' politika monetarja.

               (2)

               Fid-dawl tad-Deċiżjoni BĊE/2014/40 (2) u d-Deċiżjoni BĊE/2014/45, (3) l-assi assenjabbli għandhom jiġu aġġustati biex jitqies l-ammont ta' qligħ u telf magħmul li jirriżulta minn kwalunkwe trasferiment ta' titoli miżmumin għal finijiet ta' politika monetarja, għall-perijodu mit-trasferiment sat-tmiem tat-trimestru li jmiss.

               (3)

               Fid-dawl tal-fatt li l-imgħax li jakkumula fuq operazzjonijiet ta' politika monetarja li l-maturità tagħhom hija sena jew itwal jiġi aggregat qabel ma jinġabar fit-tmiem tal-operazzjoni, għandu jsir aġġustament għall-kalkolu tal-bażi tal-obbligazzjonijiet u l-assi assenjabbli bis-saħħa tal-Annessi I u II tad-Deċiżjoni BĊE/2010/23.

               (4)

               Id-Deċiżjoni BĊE/2010/23 għandha għalhekk tiġi emendata f'dan is-sens,

         AdoTtA DIN ID-DEĊIŻJONI:
   Artikolu 1
   Emenda
   L-Annessi I u II tad-Deċiżjoni BĊE/2010/23 qed jinbidlu bit-test stabbilit fl-Anness I u II ta' din id-Deċiżjoni rispettivament.
   Artikolu 2
   Dħul fis-seħħ
   Din id-Deċizjoni għandha tidħol fis-seħħ fil-31 ta' Diċembru 2014.

      Magħmul fi Frankfurt am Main, il-15 ta' Diċembru 2014.

            Il-President tal-BĊE

         Mario DRAGHI

      (1)  Deċiżjoni BĊE/2010/23 tal-25 ta' Novembru 2010 dwar l-allokazzjoni tad-dħul monetarju tal-banek ċentrali nazzjonali tal-Istati Membri li l-munita tagħhom hija l-euro (ĠU L 35, 9.2.2011, p. 17)

      (2)  Deċiżjoni BĊE/2014/40 tal-15 ta' Ottubru 2014 dwar l-implimentazzjoni tat-tielet programm ta' xiri ta' bonds iggarantiti (ĠU L 335, 22.11.2014, p. 22).

      (3)  Deċiżjoni (UE) 2015/5 tal-Bank Ċentrali Ewropew tad-19 ta' Novembru 2014 dwar l-implimentazzjoni ta' programm ta' xiri ta' titoli ggarantiti minn assi (BĊE/2014/45) (ĠU L 1, 6.1.2015, p. 4).

      ANNESS I

            “ANNESS I

               KOMPOŻIZZJONI TAL-BAŻI TAL-PASSIV

                        A.

                        Il-bażi tal-passiv tinkludi, bl-esklużjoni ta' kull element ieħor:

                                    1.

                                    Karti tal-flus fiċ-ċirkolazzjoni
                                    Għall-finijiet ta' dan l-Anness, fis-sena tal-bidla tal-flus kontanti għal kull BĊN li jingħaqad mal-Eurosistema ‘Karti tal-flus fiċ-ċirkolazzjoni’:

                                                (a)

                                                jinkludu karti tal-flus maħruġin mill-BĊN u ddenominati fil-munita nazzjonali tiegħu; u

                                                (b)

                                                għandu jitnaqqas il-valur tas-self mhux remunerat marbut ma' karti tal-flus euro frontloaded li għadhom ma ġewx iddebitati (parti mill-element 6 tal-assi tal-HBS).

                                          Wara s-sena relevanti tal-bidla tal-flus kontanti, għal kull BĊN ‘karti tal-flus fiċ-ċirkolazzjoni’ tfisser karti tal-flus denominati f'euro, bl-esklużjoni ta' karti tal-flus oħrajn.
                                    Jekk id-data tal-bidla tal-flus kontanti tkun jum li fih it-TARGET2 huwa magħluq, il-passiv ta' BĊN li jirriżulta minn karti tal-flus euro li ġew frontloaded skont il-Linja Gwida BĊE/2006/9 u li daħlu fiċ-ċirkolazzjoni qabel id-data tal-bidla tal-flus kontanti jkun parti mill-bażi tal-passiv (bħala parti mill-kontijiet korrispondenti taħt l-element tal-passiv 10.4 tal-HBS) sakemm il-passiv isir parti mill-passiv intra-Eurosistema li jirriżulta minn tranżazzjonijiet TARGET2.

                                    2.

                                    Passiv fil-konfront ta' istituzzjonijiet ta' kreditu fiż-żona tal-euro marbut ma' operazzjonijiet tal-politika monetarja denominati f'euro, jinkludu kull wieħed minn dawn li ġejjin:

                                                (a)

                                                kontijiet kurrenti inklużi r-rekwiżiti minimi tar-riżerva taħt l-Artikolu 19.1 tal-Istatut tas-SEBĊ (element tal-passiv 2.1 tal-HBS);

                                                (b)

                                                ammonti f'depożiti taħt il-faċilità ta' depożitu tal-Eurosistema (element tal-passiv 2.2 tal-HBS);

                                                (c)

                                                depożiti għal terminu fiss (element tal-passiv 2.3 tal-HBS);

                                                (d)

                                                passiv li jirriżulta minn operazzjonijiet ta' rfinar bil-maqlub (element tal-passiv 2.4 tal-HBS);

                                                (e)

                                                depożiti marbutin ma' sejħiet għal marġni (element tal-passiv 2.5 tal-HBS).

                                    3.

                                    Passiv ta' depożiti fil-konfront ta' kontropartijiet inadempjenti fl-Eurosistema u li ġew ikklassifikati mill-ġdid mill-element tal-passiv 2.1 tal-HBS.

                                    4.

                                    Passiv intra-Eurosistema ta' BĊNi li jirriżulta mill-ħruġ ta' ċertifikati ta' dejn tal-BĊE skont il-Kapitolu 3.3 tal-Anness I tal-Linja Gwida BĊE/2011/14 (1) (element tal-passiv 10.2 tal-HBS).

                                    5.

                                    Passiv nett intra-Eurosistema fuq karti tal-flus tal-euro fiċ-ċirkolazzjoni, inkluż dak li jirriżulta mill-applikazzjoni tal-Artikolu 4 ta' din id-Deċiżjoni (parti mill-element tal-passiv 10.3 tal-HBS).

                                    6.

                                    Passiv intra-Eurosistema nett li jirriżulta minn tranżazzjonijiet TARGET2 remunerati skont ir-rata ta' referenza (parti mill-element tal-passiv 10.4 tal-HBS).

                                    7.

                                    Imgħax akkumulat irreġistrat fl-aħħar ta' trimestru minn kull BĊN dwar il-passiv tal-politika monetarja li l-maturità tiegħu hija ta' sena jew itwal (parti mill-element tal-passiv 12.2 tal-HBS).

                        B.

                        L-ammont tal-bażi tal-passiv ta' kull BĊN huwa kkalkolat skont il-prinċipji u r-regoli armonizzati tal-kontabbiltà stabbiliti fil-Linja Gwida BĊE/2010/20.

      ANNESS II

            “ANNESS II

               ASSI ASSENJABBLI

                        A.

                        L-assi assenjabbli jinkludu, bl-esklużjoni ta' kull element ieħor:

                                    1.

                                    Self lil istituzzjonijiet ta' kreditu fiż-żona tal-euro marbut ma' operazzjonijiet tal-politika monetarja denominati f'euro (element tal-assi 5 tal-HBS).

                                    2.

                                    Titoli miżmumin għal finijiet ta' politika monetarja (parti mill-element tal-assi 7.1 tal-HBS).

                                    3.

                                    Talbiet intra-Eurosistema ekwivalenti għat-trasferiment ta' assi ta' riżervi barranin li mhumiex deheb lill-BĊE taħt l-Artikolu 30 tal-Istatut tas-SEBĊ (parti mill-element tal-assi 9.2 tal-HBS).

                                    4.

                                    Talbiet intra-Eurosistema netti fuq karti tal-flus tal-euro fiċ-ċirkolazzjoni inklużi dawk li jirriżultaw mill-applikazzjoni tal-Artikolu 4 ta' din id-Deċiżjoni (parti mill-element tal-assi 9.4 tal-HBS).

                                    5.

                                    Talbiet intra-Eurosistema netti li jirriżultaw minn tranżazzjonijiet TARGET2 remunerati skont ir-rata ta' referenza (parti mill-element tal-assi 9.5 tal-HBS).

                                    6.

                                    Deheb, inklużi talbiet fil-konfront ta' deheb ittrasferit lill-BĊE, f'ammont li jippermetti lil kull BĊN jassenja proporzjon tad-deheb tiegħu li jikkorrispondi mal-applikazzjoni ta' sehmu fl-iskema tal-kapital sottoskritt lill-ammont totali ta' deheb assenjabbli mill-BĊNi kollha (element tal-assi 1 u parti mill-element tal-assi 9.2 tal-HBS).
                                    Għall-finijiet ta' din id-Deċiżjoni, id-deheb huwa vvalutat abbażi tal-prezz tad-deheb f'euro għal kull uqija fina fil-31 ta' Diċembru 2002.

                                    7.

                                    Talbiet li jirriżultaw minn karti tal-flus euro li ġew frontloaded skont il-Linja Gwida BĊE/2006/9 u li mbagħad daħlu fiċ-ċirkolazzjoni qabel id-data tal-bidla tal-flus kontanti (parti mill-element tal-assi 4.1 tal-HBS sad-data tal-bidla tal-flus kontanti u wara parti mill-kontijiet korrispondenti taħt l-element tal-assi 9.5 tal-HBS), iżda biss sakemm dawk it-talbiet isiru parti mill-klejms intra-Eurosistema li jirriżultaw mit-tranżazzjonijiet TARGET2.

                                    8.

                                    Talbiet pendenti li jirriżultaw minn inadempjenza ta' kontropartijiet tal-Eurosistema fil-kuntest ta' operazzjonijiet ta' kreditu tal-Eurosistema, u/jew assi jew passiv finanzjarju (fil-konfront ta' terzi) approprjati u/jew miksuba fil-kuntest ta' operazzjonijiet tar-realizzazzjoni tal-garanzija ppreżentata minn kontropartijiet inadempjenti tal-Eurosistema fil-kuntest ta' operazzjonijiet ta' kreditu tal-Eurosistema kklassifikati mill-ġdid mill-element tal-assi 5 tal-HBS (parti mill-element tal-attiv 11.6 tal-HBS).

                                    9.

                                    Imgħax akkumulat irreġistrat fl-aħħar ta' trimestru minn kull BĊN dwar l-assi tal-politika monetarja li l-maturità tagħhom hija ta' sena jew itwal (parti mill-element tal-passiv 11.5 tal-HBS).

                        B.

                        Il-valur tal-assi assenjabbli ta' kull BĊN huwa kkalkolat skont il-prinċipji u r-regoli armonizzati tal-kontabilità stabbiliti fil-Linja Gwida BĊE/2010/20.”


title: 2014/364/UE: Deċiżjoni tal-Kunsill tat- 12 ta' Ġunju 2014 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward ta' emenda għall-Protokoll 31 għall-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet

text:
                  18.6.2014

                  MT

                  Il-Ġurnal Uffiċjali tal-Unjoni Ewropea

                  L 178/11

            DEĊIŻJONI TAL-KUNSILL
      tat-12 ta' Ġunju 2014
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward ta' emenda għall-Protokoll 31 għall-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet

         (2014/364/UE)

      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 196 flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Taħt l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, il-Protokoll 31 għall-Ftehim.

                  (3)

                  Il-Protokoll 31 għall-Ftehim ŻEE fih dispożizzjonijiet u arranġamenti dwar il-kooperazzjoni f'oqsma speċifiċi li ma jagħmlux parti mill-erba' libertajiet.

                  (4)

                  Huwa xieraq li l-kooperazzjoni tal-Partijiet Kontraenti għall-Ftehim ŻEE tiġi estiża sabiex tinkludi d-Deċiżjoni Nru 1313/2013/UE tal-Parlament Ewropew u tal-Kunsill (3).

                  (5)

                  Għalhekk, il-Protokoll 31 għall-Ftehim ŻEE għandu jiġi emendat kif meħtieġ sabiex din il-kooperazzjoni estiża tkun tista' tibda sseħħ mill-1 ta' Jannar 2014.

                  (6)

                  Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta' Deċiżjoni li jinsab mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda proposta għall-Protokoll 31 għall-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet, għandha tkun ibbażata fuq l-abbozz ta' Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fil-Lussemburgu, it-12 ta' Ġunju 2014.

               Għall-Kunsill

               Il-President

            Y. MANIATIS

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Deċiżjoni Nru 1313/2013/UE tal-Parlament Ewropew u tal-Kunsill tas-17 ta' Diċembru 2013 dwar Mekkaniżmu tal-Unjoni għall-Protezzjoni Ċivili (ĠU L 347, 20.12.2013, p. 924).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2014
         ta'
         li temenda l-Protokoll 31 għall-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u partikolarment l-Artikoli 86 u 98 tiegħu,
         Billi:

                     (1)

                     Huwa xieraq li l-kooperazzjoni tal-Partijiet Kontraenti għall-Ftehim ŻEE tiġi estiża sabiex tinkludi d-Deċiżjoni Nru 1313/2013/UE tal-Parlament Ewropew u tal-Kunsill tas-17 ta' Diċembru 2013 dwar Mekkaniżmu tal-Unjoni għall-Protezzjoni Ċivili (1).

                     (2)

                     Il-Protokoll 31 tal-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2014,

               ADOTTA DIN ID-DEĊIŻJONI:
         Artikolu 1
         Is-subparagrafu li ġej jizdied mal-Artikolu 10(8) tal-Protokoll 31 tal-Ftehim ŻEE:

                     “(d)

                     L-atti tal-Komunità li jidħlu fis-seħħ mill-1 ta' Jannar 2014:

                                 —

                                    32013 D 1313: Id-Deċiżjoni Nru 1313/2013/UE tal-Parlament Ewropew u tal-Kunsill tas-17 ta' Diċembru 2013 dwar Mekkaniżmu tal-Unjoni għall-Protezzjoni Ċivili (ĠU L 347, 20.12.2013, p. 924).
                                 Il-Liechtenstein jingħata eżenzjoni milli parteċipazzjoni fil-programm u milli jħallas kontribuzzjoni finanzjarja għalih.”

               Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika taħt l-Artikolu 103(1) tal-Ftehim ŻEE (*).
         Hija għandha tapplika mill-1 ta' Jannar 2014.
         Artikolu 3
         Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  għall-Kumitat Konġunt taż-ŻEE

            (1)  ĠU L 347, 20.12.2013, p. 924.

            (*)  [L-ebda rekwiżit kostituzzjonali ma hu indikat.] [Hemm rekwiżiti kostituzzjonali indikati.]


title: 2012/617/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet tal-Impriża Konġunta SESAR għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/355

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet tal-Impriża Konġunta SESAR għas-sena finanzjarja 2010
   (2012/617/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja 2010, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06086/2012 – C7-0050/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 1361/2008 tas-16 ta’ Diċembru 2008 li jemenda r-Regolament (KE) Nru 219/2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (3), u b’mod partikolari l-Artikolu 4b tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0114/2012),

               1.

               Japprova l-għeluq tal-kontijiet tal-Impriża Konġunta SESAR għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur Eżekuttiv tal-Impriża Konġunta SESAR, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 368, 16.12.2011, p. 32.

      (2)  ĠU L 248, 16.9.2002, p. 1.

      (3)  ĠU L 352, 31.12.2008, p. 12.

      (4)  ĠU L 357, 31.12.2002, p. 72.


title: Id-Deċiżjoni tal-Kunsill tat-13 ta' Diċembru 1982 dwar il-kordinament ta' l-attivitajiet ta' l-Istati Membri u l-istituzzjonijiet tal-Komunità bil-għan li ssir stima tal-ħtieġa għal, u biex jitħejjew proposti biex tkun stabbilita, sistema ta' informazzjoni inter-istituzzjonali tal-Komunità

text:
Avviż Legali Importanti

|

31982D0869

Official Journal L 368 , 28/12/1982 P. 0040 - 0041 Finnish special edition: Chapter 1 Volume 2 P. 0028  Spanish special edition: Chapter 13 Volume 19 P. 0003  Swedish special edition: Chapter 1 Volume 2 P. 0028  Portuguese special edition Chapter 13 Volume 19 P. 0003

		Id-Deċiżjoni tal-Kunsilltat-13 ta' Diċembru 1982dwar il-kordinament ta' l-attivitajiet ta' l-Istati Membri u l-istituzzjonijiet tal-Komunità bil-għan li ssir stima tal-ħtieġa għal, u biex jitħejjew proposti biex tkun stabbilita, sistema ta' informazzjoni inter-istituzzjonali tal-Komunità(82/869/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi l-integrazzjoni ta' l-ipproċessar ta' data, l-ipproċessar tat-test u t-telekomunikazzjonijiet wasslet għal teknoloġiji ġodda ta' informazzjoni li jistgħu jintużaw biex itejbu t-tħaddim tax-xogħol tal-Komunità, l-aktar l-iskambju dejjem jiżdied ta' informazzjoni bejn l-istituzzjonijiet tal-Komunità u l-amministrazzjonijiet ta' l-Istati Membri;Billi l-introduzzjoni mhux ikkordinata ta' teknoloġiji ġodda ta' l-informazzjoni fl-istituzzjonijiet tal-Komunità u fl-amministrazzjonijiet ta' l-Istati Membri tinvolvi l-periklu ta' ostakli ġodda għaċ-ċirkolazzjoni libera ta' l-informazzjoni;Billi d-definizzjoni ċara tal-possibbiltajiet ta' applikazzjoni u l-ħtiġiet ta' l-utent fl-istituzzjonijiet tal-Komunità u fl-amministrazzjonijiet ta' l-Istati Membri għandu jkollha effett pożittiv fuq l-istabbiliment ta' regolamenti tekniċi għas-sistemi ta' informazzjoni li ma jkunux speċifiċi għall-fabbrikanti individwali, kif ukoll fuq l-estensjoni tan-networks pubbliċi tat-telekomunikazzjonijiet u l-użu ta' dawn għas-sistemi ta' l-informazzjoni; huwa għalhekk mistenni li dan jista' jwassal biex ikun hemm inċentivi ta' innovazzjoni għall-industrija;Billi, għalhekk, huwa mixtieq li tkun stabbilita proċedura ta' kordinament bil-għan li jkunu stabbiliti l-ħtiġijiet ta' l-istituzzjonijiet tal-Komunità u ta' l-amministrazzjonijiet nazzjonali relevanti għal teknoloġiji ġodda ta' informazzjoni, u li jkunu stabbiliti ftehim konġunti għall-iskambju ta' informazzjoni li ma tkunx speċifika għall-fabbrikanti individwali, filwaqt li jittieħed kont ta' l-istandardizzazzjoni internazzjonali;Billi, minħabba li s-setgħat speċifiċi ta' azzjoni meħtieġa biex tkun adottata din id-Deċiżjoni ma ġewx previsti fit-Trattat, huwa meħtieġ li jkun invokat l-Artikolu 235 tiegħu,IDDEĊIEDA KIF ĠEJ:Artikolu 1L-Istati Membri u l-Kummissjoni għandhom jikkordinaw l-attivitajiet tagħhom dwar:1. l-identifikazzjoni u l-istima tal-ħtiġijiet;2. jekk ikun hemm bżonn, it-tħejjija ta' pjan u programm ta' twettiq;3. l-istabbiliment ta' ftehim konġunti għall-iskambju ta' informazzjoni li ma tkunx speċifika għall-fabbrikanti individwali, filwaqt li jittieħed kont ta' l-istandardizzazzjoni internazzjonali,li tkun stabbilita sistema ta' informazzjoni integrata inter-istituzzjonali tal-Komunità (INSIS) li tagħmel possibbli l-użu ta' teknoloġiji elettroniċi ġodda għall-iskambju ta' informazzjoni bejn l-amministrazzjonijiet ta' l-istituzzjonijiet tal-Komunità u l-Istati Membri. L-istituzzjonijiet u l-korpi l-oħra tal-Komunità għandhom jiġu mistiedna biex jieħdu sehem f'dan il-kordinament. Il-Kummissjoni għandha tkun responsabbli li twettaq dan il-kordinament permezz ta' Kumitat Konsultattiv magħmul minn rappreżentanti ta' l-Istati Membri u l-istituzzjonijiet u l-korpi tal-Komunità. It-termini ta' referenza ta' dan il-Kumitat huma definiti fl-Anness.Artikolu 2Meta jitwettaq ix-xogħol imsemmi fl-Artikolu 1, il-Kummissjoni għandha tirrapporta lill-Kunsill u lill-Parlament u tippreżenta, sa mhux aktar tard minn 12-il xahar wara li din id-Deċiżjoni tkun daħlet fis-seħħ, proposti li hija tqis xieraq.Artikolu 3Din id-Deċiżjoni għandha tidħol fis-seħħ mid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fit-13 ta' Diċembru 1982.Għall-KunsillIl-PresidentU. Ellemann-Jensen[1] ĠU C 125, tas-17.5.1982, p. 170.[2] ĠU C 343, tal-31.12.1981, p. 4.--------------------------------------------------ANNESSKUMITAT KONSULTATTIVTERMINI TA' REFERENZA1. Kompiti ewlenin1.1. Kompitu ġeneraliIl-funzjoni ġenerali tal-Kumitat Konsultattiv hija li jsostni lill-Kummissjoni f':- l-identifikazzjoni u l-istima ta' ħtiġijiet,- jekk ikun hemm bżonn, it-tħejjija ta' pjan u programm ta' twettiq,- li jistabbilixxi ftehim konġunti għall-bdil ta' informazzjoni li ma tkunx speċifika għall-fabbrikanti individwali, filwaqt li jittieħed kont ta' l-istandardizzazzjoni internazzjonaligħal sistema ta' informazzjoni tal-Komunità (INSIS).1.2. Kompiti speċifiċiIl-kompiti speċifiċi tal-Kumitat Konsultattiv jinkludu dawn li ġejjin:1.2.1. biex jgħin lill-Kummissjoni tidentifika ħtiġijiet li jeżistu u oħrajn potenzali,1.2.2. biex jgħin lill-Kummissjoni tidentifika proġetti relevanti fit-teknoloġija ta' l-informazzjoni li jkunu qed jitwettqu fl-Istati Membri u fl-istituzzjonijiet tal-Komunità,1.2.3. li jagħti pariri lill-Kummissjoni fuq il-miri ta' proġett ta' l-INSIS u fuq il-prijoritajiet ta' implimentazzjoni,1.2.4. li jagħti pariri lill-Kummissjoni fuq il-konsistenza tal-pjanijiet ta' l-INSIS ma' l-attivitajiet relevanti fl-Istati Membri u fl-istituzzjonijiet tal-Komunità,1.2.5. li jagħti pariri lill-Kummissjoni fuq standards li huma relevanti għall-INSIS,1.2.6. li jagħti pariri lill-Kummissjoni fuq il-kordinament bikri ma' l-amministrazzjoni postali u ma' l-industrija.2. Il-Frekwenza tal-laqgħatF'intervalli ta' madwar xahrejn.3. Kemm idum ix-xogħolMadwar tmien xhur.4. ParteċipantiSa tliet rappreżentanti minn kull Stat Membru u minn kull istituzzjoni tal-Komunità, bil-membri ta' kull delegazzjoni jkopru kemm jista' jkun il-medda ta' oqsma relevanti u speċjalizzati (tekonoloġija ta' l-informazzjoni, il-ħtiġijiet ta' l-utent, eċċ.).Is-segretarjat għandu jkun ipprovdut mill-Kummissjoni.--------------------------------------------------


title: In-numru ta' delegazzjonijiet interparlamentari, delegazzjonijiet lil kumitati parlamentari konġunti, delegazzjonijiet lill-kumitati ta' koperazzjoni parlamentari u l-Assemblej Parlamentari multilaterali Deċiżjoni tal-Parlament Ewropew tas- 6 ta' Mejju 2009 dwar in-numru ta' delegazzjonijiet interparlamentari, delegazzjonijiet lil kumitati parlamentari konġunti, delegazzjonijiet lill-kumitati ta' koperazzjoni parlamentari u l-Assemblej Parlamentari multilaterali

text:
               5.8.2010

               MT

               Il-Ġurnal Uffiċjali tal-Unjoni Ewropea

               CE 212/136

         L-Erbgħa, 6 ta’ Mejju 2009In-numru ta' delegazzjonijiet interparlamentari, delegazzjonijiet lil kumitati parlamentari konġunti, delegazzjonijiet lill-kumitati ta' koperazzjoni parlamentari u l-Assemblej Parlamentari multilaterali
   P6_TA(2009)0349
   Deċiżjoni tal-Parlament Ewropew tas-6 ta' Mejju 2009 dwar in-numru ta' delegazzjonijiet interparlamentari, delegazzjonijiet lil kumitati parlamentari konġunti, delegazzjonijiet lill-kumitati ta' koperazzjoni parlamentari u l-Assemblej Parlamentari multilaterali
   2010/C 212 E/24

      Il-Parlament Ewropew,
   wara li kkunsidra l-proposta tal-Konferenza tal-Presidenti,
   wara li kkunsidra l-Artikoli 188 u 190 tar-Regoli ta' Proċedura tiegħu,
   wara li kkunsidra l-ftehimiet ta' assoċjazzjoni, ta' koperazzjoni, u ftehimiet oħra konklużi mill-Unjoni ma' pajjiżi li mhumiex fl-UE,
   waqt li jinsab anzjuż biex isaħħaħ id-demokrazija parlamentari permezz ta' djalogu interparlamentari kontinwu,

               1.

               Jiddeċiedi li n-numru tad-delegazzjonijiet u tal-gruppi reġjonali tagħhom għandu jkun kif ġej:

                  (a)   l-Ewropa, il-Balkani tal-Punent u t-Turkija

               Delegazzjonijiet għal:

                           —

                           Kumitat Parlamentari Konġunt UE-Kroazja

                           —

                           Kumitat Parlamentari Konġunt UE-Ex Repubblika Jugoslava tal-Maċedonja

                           —

                           Kumitat Parlamentari Konġunt UE-Turkija

                     Delegazzjoni għar-relazzjonijiet mal-Isvizzera, l-Islanda u n-Norveġja u għall-Kumitat Parlamentari Konġunt għaż-Zona Ekonomika Ewropea (ŻEE)
               Delegazzjoni għar-relazzjonijiet mal-Albanija, il-Bosnia u Ħerżegovìna, il-Montenegro u l-Kosovo

                  (b)   ir-Russja, l-Istati tas-Sħubija tal-Lvant, l-Asja Ċentrali u l-Mongolja

               Delegazzjoni għall-Kumitat ta' Koperazzjoni Parlamentari UE-Russja
               Delegazzjoni għall-Kumitat ta' Koperazzjoni Parlamentari UE-Ukraina
               Delegazzjoni għall-Kumitat ta' Koperazzjoni Parlamentari UE-Moldova
               Delegazzjoni għar-relazzjonijiet mal-Belarus
               Delegazzjoni għall-Kumitati ta' Koperazzjoni Parlamentari UE-Armenja, UE-Ażerbajġan u UE-Ġeorġja
               Delegazzjoni għall-Kumitati ta' Koperazzjoni Parlamentari UE-Każakstan, UE-Kirġiżtan u UE-Użbekistan, u għar-relazzjonijiet mat-Taġikistan, it-Turkmenistan u l-Mongolja

                  (c)   il-Magreb, il-Maxreq, l-Iżrael u l-Palestina

               Delegazzjoni għar-relazzjonijiet:

                           —

                           mal-Iżrael

                           —

                           mal-Kunsill Leġiżlattiv tal-Palestina

                           —

                           mal-pajjiżi tal-Magreb u l-Unjoni tal-Magreb Għarbi

                           —

                           mal-pajjiżi tal-Maxreq

                  (d)   Il-Peniżola Għarbija, l-Iraq u l-Iran

               Delegazzjoni għar-relazzjonijiet:

                           —

                           mal-Peniżola Għarbija

                           —

                           mal-Iraq

                           —

                           mal-Iran

                  (e)   Il-kontinent Amerikan

               Delegazzjoni għar-relazzjonijiet:

                           —

                           mal-Istati Uniti

                           —

                           mal-Kanada

                           —

                           mal-pajjiżi tal-Amerika Ċentrali

                           —

                           mal-pajjiżi tal-Komunità Andina

                           —

                           mal-Mercosur

                     Delegazzjoni għall-Kumitat Parlamentari Konġunt UE-Messiku
               Delegazzjoni għall-Kumitat Parlamentari Konġunt UE-Ċilì

                  (f)   Asja/Paċifiku

               Delegazzjoni għar-relazzjonijiet:

                           —

                           mal-Ġappun

                           —

                           mar-Repubblika Popolari taċ-Ċina

                           —

                           mal-Indja

                           —

                           mal-Afganistan

                           —

                           mal-pajjiżi tal-Asja t'Isfel

                           —

                           mal-pajjiżi tax-Xlokk tal-Asja u ma' l-Assoċjazzjoni tan-Nazzjonijiet tax-Xlokk tal-Asja (ASEAN)

                           —

                           mal-Peniżola Koreana

                           —

                           mal-Awstralja u n-New Zealand

                  (g)   Afrika

                           —

                           Delegazzjoni għar-relazzjonijiet mal-Afrika t'Isfel

                           —

                           Delegazzjoni għar-relazzjonijiet mal-Parlament Pan-Afrikan

                  (h)   Assemblej Multilaterali

               Delegazzjoni għall-Assemblea Parlamentari Konġunta AKP-UE
               Delegazzjoni għall-Assemblea Parlamentari Ewro-Mediterranja
               Delegazzjoni għall-Assemblea Parlamentari Ewro-Latinamerikana
               Delegazzjoni għall-Assemblea Parlamentari Euronest
               Delegazzjoni għar-relazzjonijiet mal-Assemblea Parlamentari tan-NATO
               (li se tkun magħmula minn membri tas-Sottokumitat għas-Sigurtà u d-Difiża).

               2.

                           (a)

                           Jiddeċiedi li l-membri tal-Kumitati Parlamentari EPA għandhom ikunu esklussivament mill-Kumitat għall-Kummerċ Internazzjonali u l-Kumitat għall-Iżvilupp – filwaqt li tiġi żgurata ż-żamma tal-irwol prinċipali tal-Kumitat għall-Kummerċ Internazzjonali bħala l-kumitat responsabbli – u li dawn għandhom jikkoordinaw b’mod attiv il-ħidma tagħhom mal-AssembleaParlamentari Konġunta AKP-UE;

                           (b)

                           Jiddeċiedi li l-membri tal-Assemblej Parlamentari Euromed, Eurolat u Euronest għandhom jiġu esklussivament mid-delegazzjonijiet bilaterali jew subreġjonali li tkopri kull waħda minn dawn l-Assemblej;

               3.

               Ifakkar fid-deċiżjoni tal-Konferenza tal-Presidenti li tistabbilixxi Assemblea Parlamentari Euronest li tassoċja l-Parlament Ewropew mal-Parlamenti tal-Ukraina, tal-Moldova, tal-Belarus, tal-Armenja, tal-Ażerbajġan u tal-Ġeorġja; jiddeċiedi, f'dak li għandu x'jaqsam mal-Belarus, li l-Konferenza tal-Presidenti għandha tissottometti proposti dwar ir-rappreżentazzjoni tal-Belarus fl-Assemblea Parlamentari Euronest;

               4.

               Jiddeċiedi li l-Konferenza tal-Presidenti tad-Delegazzjonijiet għandha tfassal abbozz ta' kalendarju annwali, li għandu jkun adottat mill-Konferenza tal-Presidenti b'konsultazzjoni mal-Kumitat għall-Affarijiet Barranin, il-Kumitat għall-Iżvilupp u l-Kumitat għall-Kummerċ Internazzjonali, bil-patt li, madankollu, il-Konferenza tal-Presidenti tista' tbiddel il-kalendarju sabiex ikun hemm lok għal reazzjoni għal avvenimenti politiċi;

               5.

               Jiddeċiedi li l-gruppi politiċi u l-Membri mhux affiljati għandhom jaħtru sostituti permanenti biex ikunu parti minn kull tip ta' delegazzjoni u li n-numru ta' dawn is-sostituti ma jistax jaqbeż in-numru ta' membri sħaħ li jirrappreżentaw lill-gruppi jew il-Membri mhux affiljati;

               6.

               Jiddeċiedi li jintensifika l-koperazzjoni u l-konsultazzjoni mal-kumitati kkonċernati bix-xogħol tad-delegazzjonijiet billi jorganizza laqgħat konġunti bejn dawn il-korpi fil-postijiet tax-xogħol tas-soltu tiegħu;

               7.

               Se jagħmel ħiltu biex jiżgura f'livell prattiku li rapporteur(s)/president(i) tal-kumitati jistgħu ukoll jieħdu sehem fil-proċedimenti tad-delegazzjonijiet, tal-kumitati ta' koperazzjoni parlamentari, tal-kumitati parlamentari konġunti u l-Assemblej Parlamentari multilaterali; u jiddeċiedi li l-President fuq talba konġunta tal-presidenti tad-delegazzjoni u l-kumitat ikkonċernati, għandu jawtorizza missjonijiet ta' dan it-tip;

               8.

               Jiddeċiedi li din id-deċiżjoni se tidħol fis-seħħ fl-ewwel sessjoni parzjali tas-seba’ leġiżlatura;

               9.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u lill-Kummissjoni.


title: Deċiżjoni tal-Kunsill tat-8 ta’ Ġunju 2017 li ġġedded il-Bord Governattiv taċ-Ċentru Ewropew għall-Iżvilupp ta’ Taħriġ Professjonali

text:
               17.6.2017

               MT

               Il-Ġurnal Uffiċjali tal-Unjoni Ewropea

               C 194/30

         DEĊIŻJONI TAL-KUNSILL
   tat-8 ta’ Ġunju 2017
   li ġġedded il-Bord Governattiv taċ-Ċentru Ewropew għall-Iżvilupp ta’ Taħriġ Professjonali
   (2017/C 194/04)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Professjonali (1), u b’mod partikolari l-Artikolu 4 tiegħu,
   Wara li kkunsidra n-nomina ppreżentata mill-Gvern Ungeriż,
   Billi:

               (1)

               Bid-Deċiżjonijiet tiegħu tal-14 ta’ Lulju 2015 (2) u tal-14 ta’ Settembru 2015 (3), il-Kunsill ħatar il-membri tal-Bord Governattiv taċ-Ċentru Ewropew għall-Iżvilupp ta’ Taħriġ Professjonali għall-perijodu mit-18 ta’ Settembru 2015 sas-17 ta’ Settembru 2018.

               (2)

               Konsegwentement għar-riżenja tas-Sur Lázló ODROBINA, sar disponibbli siġġu ta’ membru fuq il-Bord Governattiv taċ-Ċentru għall-Ungerija fil-kategorija tar-Rappreżentanti tal-Gvern.

               (3)

               Jinħtieġ li l-membri tal-Bord Governattiv taċ-Ċentru msemmi hawn fuq jinħatru għall-bqija tal-mandat attwali, li jiskadi fis-17 ta’ Settembru 2018,

         IDDEĊIEDA KIF ĠEJ:
   Artikolu 1
   Il-persuna li ġejja hija b’dan maħtura membru tal-Bord Governattiv taċ-Ċentru Ewropew għall-Iżvilupp ta’ Taħriġ Professjonali għall-bqija tal-mandat, li jiskadi fis-17 ta’ Settembru 2018:
   RAPPREŻENTANTI TAL-GVERN

               L-UNGERIJA

               Is-Sinjura Krisztina VUJKOV TOMORNÉ

         Artikolu 2
   Din id-Deċiżjoni għandha tiġi ppubblikata, għall-informazzjoni, f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-8 ta’ Ġunju 2017.

            Għall-Kunsill

            Il-President

         K. SIMSON

      (1)  ĠU L 39, 13.2.1975, p. 1.

      (2)  ĠU C 232, 16.7.2015, p. 2.

      (3)  ĠU C 305, 16.9.2015, p. 2.


title: 2005/754/KE: Deċiżjoni tal-Kummissjoni tad- 19 ta’ Ottubru 2005 dwar il-ħatra tal-membri tal-Grupp Ewropew dwar l-Etika fix-Xjenza u t-Teknoloġiji l-Ġodda għat-tielet mandat tiegħu

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               505

         DEĊIŻJONI TAL-KUMMISSJONI
   tad-19 ta’ Ottubru 2005
   dwar il-ħatra tal-membri tal-Grupp Ewropew dwar l-Etika fix-Xjenza u t-Teknoloġiji l-Ġodda għat-tielet mandat tiegħu
   (2005/754/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat id-Deċiżjoni tal-Kummissjoni tas-16 ta’ Diċembru 1997 (SEC(97) 2404) li toħloq il-Grupp Ewropew dwar l-Etika fix-Xjenza u t-Teknoloġiji l-Ġodda (EGE) u li tawtorizza lill-President tal-Kummissjoni Ewropea biex jaħtar l-membri;
   Wara li kkunsidrat id-Deċiżjoni tal-Kummissjoni tas-26 ta’ Marzu 2001 (C(2001) 691) li tikkonċerna l-emenda tad-delega tal-Grupp Ewropew dwar l-Etika fix-Xjenza u t-Teknoloġiji l-Ġodda;
   Wara li kkunsidrat id-Deċiżjoni tal-Kummissjoni 2005/383/KE tal-11 ta’ Mejju 2005 (1) dwar it-tiġdid tal-mandat tal-Grupp Ewropew dwar l-Etika fix-Xjenza u t-Teknoloġiji l-Ġodda;
   Wara li kkunsidrat is-sejħa miftuħa għall-espressjonijiet ta’ interess imnedija fuq il-websajt ta’ l-EGE fl-20 ta’ Mejju 2005 b’data ta’ l-għeluq fl-20 ta’ Ġunju 2005;
   Billi:

               (1)

               Il-EGE hija entità konsultattiva indipendenti u multidixxiplinarja tal-Kummissjoni Ewropea, iffurmata minn 15-il membru;

               (2)

               Waslu 38 applikazzjoni wara s-sejħa għall-espressjonijiet ta’ interess (2). 10 mill-membri huma eliġibbli li jerġgħu jiġu eletti (3) u 9 fost dawn jixtiequ li jiġu kkunsidrati.

               (3)

               Huwa meħtieġ li tkun żgurata firxa xierqa ta’ kapaċitajiet professjonali u esperjenza fil-mandat ta’ l-EGE;

               (4)

               Il-membri huma maħtura ad personam għall-kompetenzi u l-kwalitjiet personali tagħhom.

         IDDEĊIEDA KIF ĠEJ:
   Artikolu 1
   Iħatra ta’ dawn il-membri tal-EGE li spiċċalhom il-mandat huwa mġedded għal perjodu ta’ erba’ snin:

               (1)

               Rafael Capurro

               (2)

               Inez de Beaufort

               (3)

               Göran Hermerén

               (4)

               Linda Nielsen

               (5)

               Pere Puigdomenech Rosell

               (6)

               Günter Virt

         Artikolu 2
   L-individwi li ġejjin huma maħtura bħala membri tal-EGE għal perjodu ta’ erba’ snin:

               (1)

               Emmanuel Agius

               (2)

               Diána Bánáti

               (3)

               Anne Cambon-Thomsen

               (4)

               Carlo Casini

               (5)

               Jozef Glasa

               (6)

               Hille Haker

               (7)

               Julian Kinderlerer

               (8)

               Krzysztof Marczewski

               (9)

               Paula Martinho da Silva

         Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, nhar id-19 ta’ Ottubru 2005.

            Għall-Kummissjoni

         José Manuel BARROSO

            Il-President

      (1)  ĠU L 127, 20.5.2005, p. 17.

      (2)  Ara l-ħames punt ta’ l-Artikolu 3.2. tad-Deċiżjoni 2005/383/KE: “L-identifikazzjoni u l-għażla tal-membri ta’ l-EGE għandhom isiru fuq il-bażi ta’ sejħa miftuħa għall-espressjonijiet ta’ interess.”

      (3)  Ara t-tielet punt ta’ l-Artikolu 3.2. tad-Deċiżjoni 2005/383/KE: “Kull membru ta’ l-EGE għandu jiġi maħtura għal perjodu ta’ erba’ snin. Din il-ħatra tista’ tiġġedded għal massimu ta’ żewġ perjodi aktar.”


title: 2012/717/: Deċiżjoni tal-Kunsill tal- 20 ta’ Novembru 2012 li taħtar membru Spanjol fil-Kumitat tar-Reġjuni

text:
               24.11.2012

               MT

               Il-Ġurnal Uffiċjali tal-Unjoni Ewropea

               L 326/16

         DEĊIŻJONI TAL-KUNSILL
   tal-20 ta’ Novembru 2012
   li taħtar membru Spanjol fil-Kumitat tar-Reġjuni
   (2012/717/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat tas-Sinjura Esperanza AGUIRRE GIL DE BIEDMA, sar vakanti siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               —

               Is-Sur Ignacio GONZÁLEZ GONZÁLEZ, Presidente de la Comunidad Autónoma de Madrid.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-20 ta’ Novembru 2012.

            Għall-Kunsill

            Il-President

         A. D. MAVROYIANNIS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2010/756/: Decizjoni tal-Parlament Ewropew tas- 7 ta' Ottubru 2010 dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2008

text:
               7.12.2010

               MT

               Il-Ġurnal Uffiċjali tal-Unjoni Ewropea

               L 320/11

         DECIZJONI TAL-PARLAMENT EWROPEW
   tas-7 ta' Ottubru 2010
   dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2008
   (2010/756/UE)
   IL-PARLAMENT EWROPEW,
   wara li kkunsidra l-kontijiet annwali aħħarin tal-Kulleġġ Ewropew tal-Pulizija għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2008, flimkien mat-tweġibiet tal-Kulleġġ (1)

   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra d-deċiżjoni tiegħu tal-5 ta' Mejju 2010 (2) li tipposponi d-deċiżjoni ta' kwittanza għas-sena finanzjarja 2008, kif ukoll it-tweġibiet tad-Direttur tal-Kulleġġ Ewropew tal-Pulizija,
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra d-Deċiżjoni tal-Kunsill 2005/681/ĠAI tal-20 ta' Settembru 2005 li tistabbilixxi l-Kulleġġ Ewropew tal-Pulizija (CEPOL) (4), u b'mod partikolari l-Artikolu 16 tagħha,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra t-tieni rapport tal-Kumitat għall-Kontroll tal-Baġit (A7-0253/2010),

               1.

               Jiċħad il-kwittanza lid-Direttur tal-Kulleġġ Ewropew tal-Pulizija għall-implimentazzjoni tal-baġit tal-Kulleġġ għas-sena finanzjarja 2008 (6);

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li hi parti integrali minnha lid-Direttur tal-Kulleġġ Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u sabiex jiżgura li jiġu ppubblikati f'll-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 124.

      (2)  ĠU L 252, 25.9.2010, p. 232.

      (3)  ĠU L 248, 16.9.2002, p. 1.

      (4)  ĠU L 256, 1.10.2005, p. 63.

      (5)  ĠU L 357, 31.12.2002, p. 72.

      (6)  Id-deċiżjoni biex jingħalqu il-kontijiet tal-Kulleġġ Ewropew tal-Pulizzija għas-sena finanzjarja 200 għandha tittieħed f'sessjoni parzjali sussegwenti, f' konformità mal-ewwel subparagrafu tal-Artikolu 5(2)(b) tal-Aness VI tar-Regoli ta' Proċedura tal-Parlament.
    ---documentbreak---

               7.12.2010

               MT

               Il-Ġurnal Uffiċjali tal-Unjoni Ewropea

               L 320/12

         RIŻOLUZZJONI TAL-PARLAMENT EWROPEW
   tas-7 ta' Ottubru 2010
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali aħħarin tal-Kulleġġ Ewropew tal-Pulizija għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2008, flimkien mat-tweġibiet tal-Kulleġġ (1)

   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra d-deċiżjoni tiegħu tal-5 ta' Mejju 2010 (2) li tipposponi d-deċiżjoni ta' kwittanza għas-sena finanzjarja 2008, kif ukoll it-tweġibiet tad-Direttur tal-Kulleġġ Ewropew tal-Pulizija,
   wara li kkunsidra l-Artikolu 276 tat-Trattat KE u l-Artikolu 319 tat-Trattat għall-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra d-Deċiżjoni tal-Kunsill 2005/681/ĠAI tal-20 ta' Settembru 2005 li tistabbilixxi l-Kulleġġ Ewropew tal-Pulizija (CEPOL) (4), u b'mod partikolari l-Artikolu 16 tagħha,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra t-tieni rapport tal-Kumitat għall-Kontroll tal-Baġit (A7-0253/2010),

               A.

               billi l-Kulleġġ twaqqaf fl-2001 u, b'effett mill-1 Jannar 2006, ġie trasformat f'korp Komunitarju fis-sens tal-Artikolu 185 tar-Regolament Finanzjarju, biex b'hekk daħal fid-dispożizzjonijiet tar-Regolament Finanzjarju strutturali għall-aġenziji,

               B.

               billi fir-rapport tagħha dwar il-kontijiet annwali tal-Kulleġġ għas-sena finanzjarja 2006, il-Qorti tal-Awdituri esprimiet riżervi fl-opinjoni tagħha dwar il-legalità u r-regolarità tat-tranżazzjonijiet ta' bażi minħabba li l-proċeduri tal-akkwist ma kinux konformi mad-dispożizzjonijiet tar-Regolament Finanzjarju,

               C.

               billi fir-rapport tagħha dwar il-kontijiet annwali tal-Kulleġġ għas-sena finanzjarja 2007, il-Qorti tal-Awdituri esprimiet riżervi fl-opinjoni tagħha dwar l-affidabilità tal-kontijiet u dwar il-legalità u r-regolarità tat-tranżazzjonijiet ta' bażi,

               D.

               billi fir-rapport tagħha dwar il-kontijiet annwali tal-Kulleġġ għas-sena finanzjarja 2008, il-Qorti tal-Awdituri sostniet l-opinjoni tagħha, mingħajr ma esprimiet riżervi, dwar l-affidabilità tal-kontijiet u esprimiet opinjoni bir-riżervi dwar il-legalità u r-regolarità tat-tranżazzjonijiet ta' bażi,

               E.

               billi fid-deċiżjoni tiegħu tal-5 ta' Mejju 2010, il-Parlament iddeċieda li jipposponi l-għoti tal-kwittanza għas-sena finanzjarja 2008;

      Kunsiderazzjonijiet Generali

      Rikorrenza ta' żbilanċi kbar tal-Kulleġġ

               1.

               Iqis li huwa inaċċettabbli li minn meta l-Kulleġġ kien stabbilit bħala aġenzija (2006), bata biex jilħaq l-istandards ta' amministrazzjoni tajba mistennija minn aġenzija regolatorja; jenfasizza li sa mill-2006, verifiki ripetuti enfasizzaw problemi fl-aderenza tal-Kulleġġ mar-regolamenti Finanzjarji u tal-Persunal, mas-sistema tal-kontabilità kif ukoll nuqqasijiet fil-ġestjoni tal-baġit, ir-riżorsi umani, il-proċeduri tal-akkwist u r-regoli li jirregolaw in-nefqa għal korsijiet; huwa konxju li t-titjib tal-Kulleġġ hu mistenni li jkun komplut biss mill-2014 meta l-Pjan Multiannwali tal-Kulleġġ (approvat mill-Bord Governattiv f'Mejju 2010) huwa mistenni li jkun ġie implimentat kollu kemm hu; għalhekk, mhux lest jaċċetta li l-Kulleġġ jeħtieġlu mill-inqas disa' snin (2006-2014) biex jilħaq standard aċċettabbli ta' amministrazzjoni tajba mistenni minn aġenzija regolatorja;

      It-Tmexxija tal-Kulleġġ fis-snin 2006-2009

               2.

               Jikkunsidra inaċċettabbli n-nuqqas ta' responsabbiltà u professjoniżmu tad-Direttur preċedenti responsabbli quddiem il-Parlament għall-implimentazzjoni tal-baġit 2008; jenfasizza l-konklużjonijiet li ġejjin irrapportati mill-Presidenza Ċeka fit-18 ta' Mejju 2009:

                           —

                           Tmexxija ħażina tal-Kulleġġ: wara l-konklużjonijiet tas-Servizz tal-Verifika Interna, il-Kummissjoni offriet li tgħin lill-Kulleġġ, iżda d-Direttur qatt m'avviċina la lid-DĠ JLS u lanqas lid-DĠ BUDG;

                           —

                           Komunikazzjoni fis-segretarjat: in-nuqqas ta' komunikazzjoni u fiduċja bejn id-Direttur u l-persunal wassal għal tilwim fit-tul;

                           —

                           Nuqqas ta' trasparenza: minflok ma identifika l-problemi u talab il-parir tal-Bord tat-Tmexxija jew tal-Kummissjoni, id-Direttur ma qasamx l-informazzjoni, li mbagħad instabet b'mod każwali;

                           —

                           Id-Direttur responsabbli quddiem il-Bord tat-Tmexxija tal-Kulleġġ: id-Direttur ma rrispettax id-deċiżjonijiet tal-Bord tat-Tmexxija;

               3.

               Jiddispjaċih li l-Bord tat-Tmexxija tal-Kulleġġ ma weġibx kif xieraq għall-iżbalji maniġerjali tad-Direttur preċedenti, sabiex ma titħammiġx l-immaġini tal-Aġenzija;

               4.

               Mhuwiex lest li jaċċetta li l-Bord tat-Tmexxija ma ħax azzjoni dixxiplinarja l-iktar minħabba l-possibbiltà ta' azzjoni legali min-naħa tad-Direttur preċedenti;

               5.

               Jisħaq, għaldaqstant, fuq ir-responsabbiltà tal-bord ta' tmexxija tal-Kulleġġ u jissuġġerixxi li jsiru xi tibdiliet fih biex din is-sitwazzjoni ma terġax isseħħ fil-ġejjieni; jitlob li l-pożizzjoni tal-Kummissjoni terġa' tiġi kkunsidrata, billi jingħatalha dritt li tivvota u li tifforma minoranza li tista' tibblokka d-deċiżjonijiet dwar il-ġestjoni baġitarja, finanzjarja u amministrattiva tal-aġenzija fi ħdan il-bord ta' tmexxija tal-Kulleġġ u tal-aġenziji l-oħrajn tal-Unjoni;

      Żbilanċi strutturali

               6.

               Għandu dubju, barra minn hekk, dwar il-kapaċità tal-Kulleġġ li jegħleb għal kollox il-problemi strutturali tiegħu f'dawk li huma:

                           —

                           id-daqs żgħir tal-Kulleġġ li jqajjem dubji dwar il-kapaċità tiegħu li jittratta b'mod effikaċi l-kumplessitajiet tar-regolamenti finanzjarji u tal-persunal tal-UE;

                           —

                           il-lok tas-segretarjat tal-Kulleġġ jinsab fi Bramshill, madwar 70 kilometru bogħod minn Londra, u dan huwa ta' żvantaġġ, fost affarijiet oħra rigward ir-reklutaġġ u l-kollegamenti tat-trasport pubbliku;

                           —

                           in-nefqa għat-tmexxija tal-Kulleġġ li mhijiex insinifikanti, meta jitqies li l-Kulleġġ għandu Bord tat-Tmexxija kompost minn 27 membru, imma jimpjega biss persunal ta' 24 (iċ-ċifri tal-bidu tas-sena finanzjarja 2008);

               7.

               Jissuġġerixxi għalhekk, li tiġi eżaminata l-possibbiltà li l-Kulleġġ jingħaqad mal-Europol bħala soluzzjoni konkreta għall-problemi strutturali u kroniċi tiegħu; jissuġġerixxi, ukoll, li l-Qorti tal-Awdituri twettaq eżami tal-aġenziji regolatorji biex teżamina, fost affarijiet oħra, il-proporzjon tal-ispejjeż tal-ħidma, tat-tmexxija u tal-operat u tevalwa kif jistgħu jiġu indirizzati l-problemi strutturali u problemi oħra, bl-għan li tiġi kkomplementata l-evalwazzjoni tal-Kummissjoni tal-aġenziji regolatorji;

      Il-pożizzjoni tal-Qorti tal-Awdituri

               8.

               Jinnota li l-Qorti tal-Awdituri mhix lesta li tagħti opinjoni mgħaġġla f'sura ta' ittra li tevalwa l-istabbiliment tal-pjan ta' azzjoni tal-Kulleġġ kif mitlub mill-Parlament fil-paragrafu 23 tar-riżoluzzjoni tiegħu (6) li tagħmel parti integrali mid-Deċiżjoni tiegħu tal-5 ta' Mejju 2010 dwar il-kwittanza għas-sena finanzjarja 2008; madankollu, iqis kif jistħoqq id-dikjarazzjoni tal-Qorti tal-Awdituri li hija diġà rrappurtat b'mod estensiv fir-rapporti annwali speċifiċi tagħha għas-snin 2006-2008 dwar il-problemi li sabet fil-Kulleġġ;

      Il-Pjan ta' Azzjoni tal-Kulleġġ għall-2010-2014

               9.

               Jinnota li d-Direttur il-ġdid tal-Kulleġġ wettaq fil-ħin il-Pjan ta' Azzjoni kif mitlub fil-paragrafu 22 tar-riżoluzzjoni msemmija hawn fuq tal-Parlament tal-5 ta' Mejju 2010; jiddispjaċih, madankollu, min-nuqqas ta' preċiżjoni fid-deskrizzjoni tal-azzjonijiet speċifiċi li għandhom jittieħdu mill-Kulleġġ; jiddispjaċih ukoll li ħafna mill-indikaturi proposti mill-Kulleġġ huma vagi u mhux dejjem jgħinu b'mod ċar biex tiġi vvalutata l-implimentazzjoni tal-għanijiet;

               10.

               Jinnota li, wara talba tal-Parlament biex jiġi adottat Pjan ta' Azzjoni, id-Direttur tal-Kulleġġ u l-Bord tat-Tmexxija tiegħu kkalkulaw żmien realistiku ta' erba' snin (jiġifieri mill-2010 sal-2014) biex jintlaħqu l-għanijiet stabbiliti fl-Anness għar-riżoluzzjoni msemmija hawn fuq tal-Parlament tal-5 ta' Mejju 2010; għalhekk, mhux lest jaċċetta li l-Kulleġġ jeħtieġlu mill-inqas erba' snin oħra ma' dawn biex jilħaq l-istandard aċċettabbli ta' amministrazzjoni tajba mistenni minn aġenzija regolatorja;

               11.

               Jitlob li d-Direttur tal-Kulleġġ jinforma lill-awtorità ta' kwittanza bil-progress tal-implimentazzjoni tal-Pjan ta' Azzjoni kull sitt xhur;

      Kummenti Speċifiċi

      Il-validazzjoni tal-proċeduri finanzjarji u s-sistema l-ġdida ta' kontabilità (Artikolu 43 tar-Regolament Finanzjarju strutturali)

               12.

               Jesprimi tħassib dwar id-diffikultajiet esperjenzati fl-2008 fil-migrazzjoni tas-sistema ta' kontabilità antika għall-ABAC u l-implimentazzjoni fit-tard ta' sistema ta' kontabilità xierqa li xorta qiegħdet f'riskju l-kwalità tal-informazzjoni finanzjarja li tikkonċerna t-trasferimenti mis-sena preċedenti, l-użu tad-dħul assenjat u r-rabta ma' ċerti ċifri fil-karta tal-bilanċ għall-2007; jesprimi t-tħassib serju tiegħu dwar il-fatt li l-azzjonijiet tal-Kulleġġ issa għandhom sal-2011 biex isiru minħabba r-riżenja ta' żewġ atturi ewlenin fiċ-ċirkwit finanzjarju: l-Uffiċjal tal-Kontabilità u l-Uffiċjal għall-Finanzi u l-Baġit;

               13.

               Jenfasizza li l-verifika tal-Qorti tal-Awdituri ta' kampjun tal-impenji (ara r-rapport tal-Qorti tal-Awdituri dwar il-kontijiet annwali tal-Kulleġġ, paragrafu 15) uriet li, fi tliet każijiet, ma kien hemm ebda traċċa ta' verifika biex tiġi ttraċċata l-eżekuzzjoni finanzjarja u b'hekk ma kienx possibbli li jitqabblu l-bilanċi tal-għeluq tagħhom fil-kontijiet sal-31 ta' Diċembru 2008;

               14.

               Jenfasizza li fir-rapport annwali speċjali tagħha għall-2006, il-Qorti tal-Awdituri kienet diġà semmiet li l-Kulleġġ ma kienx stabbilixxa s-sistemi u l-proċeduri meħtieġa biex hi tkun tista' tipprepara rapport finanzjarju konformi mar-rekwiżiti tar-Regolament Finanzjarju strutturali applikabbli għall-Aġenziji;

      Il-programmazzjoni u l-monitoraġġ tal-baġit

               15.

               Jesprimi tħassib dwar in-nuqqasijiet tal-Kulleġġ biex jipprogramma u jimmonitorja l-implimentazzjoni tal-baġit; jinnota, b'mod partikolari, li 31 % tal-baġit totali tal-Kulleġġ kellu jiġi ttrasferit fl-2008; iqis bħala mhux adegwati u vagi l-miżuri proposti mill-Kulleġġ f'dan ir-rigward;

               16.

               Jinnota li diġà għas-sena baġitarja 2007, aktar minn 20 % (EUR 0,5 miljun) tal-approprjazzjonijiet tal-Kulleġġ ittrasferiti mis-sena ta' qabel ġew ikkanċellati;

      Il-ġestjoni finanzjarja tal-ħidma tal-Kulleġġ

               17.

               Jesprimi tħassib dwar il-ġestjoni finanzjarja tal-ħidma tal-Kulleġġ; jinnota, b'mod partikolari, li għas-sena 2008, il-Qorti ġibdet l-attenzjoni għan-nuqqas ta':

                           —

                           impenn legali fi tliet każijiet, b'valur totali ta' EUR 39 500;

                           —

                           impenn baġitarju li jippreċedi l-impenn legali f’disa’ każijiet, b’valur totali ta' EUR 244 200;

                     u jqis bħala mhux adegwati u vagi l-miżuri proposti mill-Kulleġġ f'dan ir-rigward;

      L-ambjent għall-kontroll tal-akkwist

               18.

               Jesprimi tħassib għan-nuqqas kostanti ta' konformità min-naħa tal-Kulleġġ mar-Regolament Finanzjarju fir-rigward tar-regoli tal-akkwist pubbliku; jinnota, b'mod partikolari, l-irregolaritajiet fil-proċedura li ntużat għal kuntratt pubbliku ta' provvista li jiswa l-ekwivalenti ta' madwar 2 % tan-nefqa operattiva għall-2008;

               19.

               Jenfasizza li fir-rapporti annwali speċjali tagħha għas-snin 2006 u 2007, il-Qorti tal-Awdituri kienet diġà kkritikat lill-Kulleġġ talli ma kellux id-dokumentazzjoni disponibbli biex jiġġustifika l-ħtieġa li jinxtraw oġġetti partikolari u biex jispjega għaliex irrikarra għal fornitur partikolari;

      L-ambjent għall-verifika tan-nefqa

               20.

               Jisħaq fuq il-fatt li l-Qorti tal-Awdituri fl-2008 sabet inċidenza għolja ta' każijiet ta' nuqqas ta' konformità mar-regoli amministrattivi u finanzjarji applikabbli għall-infiq għall-organizzazzjoni ta' korsijiet u seminars, li jirrappreżentaw sehem sinifikanti (64 %) tan-nefqa operattiva tal-Kulleġġ; jinnota li l-irregolaritajiet ewlenin kienu jikkonċernaw: in-nuqqas ta' dokumenti fir-rigward tal-ispejjeż li saru, in-nuqqas ta' fatturi oriġinali u ta' dokumenti neċessarji għar-rimborż tal-ispejjeż ta' akkomodazzjoni, u n-nuqqas ta' verifiki tal-ispejjeż għall-ivvjaġġar tal-esperti; jistieden lill-Kulleġġ jadotta miżuri li jiggarantixxu l-possibilità adegwata ta' verifika ex-ante u ex-post;

               21.

               Jesprimi tħassib dwar il-fatt li, fir-rapporti annwali speċjali tagħha għas-snin 2006 u 2007, il-Qorti tal-Awdituri kienet diġà rrimarkat li l-approprjazzjonijiet tal-baġit ma ntużawx f'konformità mal-prinċipju tal-ġestjoni finanzjarja soda (Artikolu 25 tar-Regolament Finanzjarju tal-Kulleġġ);

      Approprjazzjonijiet użati biex jiffinanzjaw in-nefqa privata

               22.

               Jiddispjaċih li l-verifika esterna dwar l-użu tal-approprjazzjonijiet għall-finanzjament tan-nefqa privata, imħabbra mill-Kulleġġ u li għandha ssir minn kumpanija esterna, għadha ma ġietx imnedija; hu, għalhekk, imħasseb dwar dan id-dewmien li żgur mhuwiex se jħaffef ix-xogħol tal-kumpanija esterna;

               23.

               Jinnota li fir-risposta tiegħu wara s-seduta ta' smigħ tal-25 ta' Jannar 2010, id-Direttur ta' dak iż-żmien ħabbar lill-membri tal-Kumitat għall-Kontroll tal-Baġit li l-fondi kienu ġew irkuprati; jirrimarka, madankollu, li GBP 2 320,77 fi spejjeż għat-trasport u t-taksis għall-2007 jidhru li għadhom ma ġewx irkuprati;

               24.

               Jinnota wkoll li l-ammont tan-nefqa għall-użu ta' telefoni ċellulari u karozzi mill-persunal għadu mhuwiex ċar;

               25.

               Jenfasizza l-fatt li, fir-rapport annwali speċifiku tagħha għas-sena 2007, il-Qorti tal-Awdituri kienet diġà wriet li ma kienx possibbli għall-awdituri li jeżaminaw il-ħlasijiet kollha li saru matul is-sena 2007, billi ma kienx possibbli li jiġi kkwantifikat kemm l-ammont li ntefaq b'mod irregolari għal użu privat kif ukoll it-tipi differenti ta' nefqa privata li saru;

      Il-ġestjoni tar-riżorsi umani: dipendenza minn persunal temporanju għal karigi sensittivi

               26.

               Huwa mħasseb li, sa issa, ġie impjegat persunal temporanju għal xogħol finanzjarju; jinnota li l-Kulleġġ stenna sal-2009 qabel ħareġ avviż ta' impjieg għar-reklutaġġ ta' Koordinatur għall-Kontroll tal-Istandards Interni u li l-intervisti għal dak l-impjieg kienu ppjanati għall-bidu tal-2010; jesprimi tħassib għall-fatt li żewġ atturi ewlenin fost il-persunal taċ-ċirkwit finanzjarju (l-Uffiċjal tal-Kontabilità u l-Uffiċjal għall-Finanzi u l-Baġit) irriżenjaw dan l-aħħar;

               27.

               Jirreferi, għal osservazzjonijiet oħrajn li huma ta' natura orizzontali u li jakkumpanjaw id-Deċiżjoni dwar il-kwittanza, għar-riżoluzzjoni tiegħu tal-5 ta' Mejju 2010 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 124.

      (2)  ĠU L 252, 25.9.2010, p. 232.

      (3)  ĠU L 248, 16.9.2002, p. 1.

      (4)  ĠU L 256, 1.10.2005, p. 63.

      (5)  ĠU L 357, 31.12.2002, p. 72.

      (6)  ĠU L 252, 25.9.2010, p. 233.

      (7)  ĠU L 252, 25.9.2010, p. 241.


title: 2012/80/UE: Deċiżjoni tal-Kunsill tal- 10 ta’ Frar 2012 li taħtar erba’ membri Ċeki u erba’ membri supplenti Ċeki fil-Kumitat tar-Reġjuni

text:
               14.2.2012

               MT

               Il-Ġurnal Uffiċjali tal-Unjoni Ewropea

               L 40/9

         DEĊIŻJONI TAL-KUNSILL
   tal-10 ta’ Frar 2012
   li taħtar erba’ membri Ċeki u erba’ membri supplenti Ċeki fil-Kumitat tar-Reġjuni
   (2012/80/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Ċek,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Jiří BYTEL, is-Sur Jan KUBATA, is-Sinjura Helena LANGŠÁDLOVÁ u s-Sur Juraj THOMA saru vakanti s-siġġijiet ta’ erba’ membri fil-Kumitat tar-Reġjuni. Konsegwentement għat-tmiem tal-mandat tas-Sinjura Ivana ČERVINKOVÁ, is-Sur Tomáš CHALUPA, is-Sinjura Sylva KOVÁČIKOVÁ u s-Sur Tomáš ÚLEHLA, saru vakanti s-siġġijiet ta’ erba’ membri supplenti fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membri:

                           —

                           Is-Sur Ondřej BENEŠÍK, starosta obce Strání

                           —

                           Is-Sinjura Štěpánka FRAŇKOVÁ, primátorka statutárního města Pardubic

                           —

                           Is-Sur Dan JIRÁNEK, primátor statutárního města Kladna

                           —

                           Is-Sur Juraj THOMA, primátor statutárního města Českých Budějovic (bidla tal- mandat)

                     u

               (b)

               bħala membri supplenti:

                           —

                           Is-Sur Pavel BRANDA, místostarosta obce Rádlo

                           —

                           Is-Sinjura Sylva KOVÁČIKOVÁ, zastupitelka města Bílovec (bidla tal-mandat)

                           —

                           Is-Sur Jan MAREŠ, primátor statutárního města Chomutova

                           —

                           Is-Sur Robert ZEMAN, místostarosta města Prachatic.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, l-10 ta’ Frar 2012.

            Għall-Kunsill

            Il-President

         C. ANTORINI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni (UE) 2017/1735 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Impriża Konġunta ECSEL għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/346

         DEĊIŻJONI (UE) 2017/1735 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Impriża Konġunta ECSEL għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta ECSEL għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta ECSEL għas-sena finanzjarja 2015, flimkien mar-risposta tal-Impriża Konġunta (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2015 (05875/2017 — C8-0091/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (UE) Nru 561/2014 tas-6 ta' Mejju 2014 li jistabbilixxi l-Impriża Konġunta ECSEL (4), u b'mod partikolari l-Artikolu 12 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 110/2014 tat-30 ta' Settembru 2013 dwar il-Mudell tar-Regolament Finanzjarju għal korpi ta' sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (5),

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0113/2017),

               1.

               Jagħti l-kwittanza lid-Direttur Eżekuttiv tal-Impriża Konġunta ECSEL għall-implimentazzjoni tal-baġit tal-Impriża Konġunta għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Impriża Konġunta ECSEL, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 473, 16.12.2016, p. 24.

      (2)  ĠU C 473, 16.12.2016, p. 25.

      (3)  ĠU L 298, 26.10.2012, p. 1.

      (4)  ĠU L 169, 7.6.2014, p. 152.

      (5)  ĠU L 38, 7.2.2014, p. 2.


title: Deċiżjoni (UE) 2017/1738 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu 2 għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/351

         DEĊIŻJONI (UE) 2017/1738 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu 2 għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta taċ-Ċelloli tal-Fjuwil u l-Idroġenu 2 għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2015, flimkien mar-risposta tal-Impriża Konġunta (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2015 (05875/2017 — C8-0090/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (UE) Nru 559/2014 tas-6 ta' Mejju 2014 li jistabbilixxi Impriża Konġunta taċ-Ċelloli tal-Fjuwil u l-Idroġenu 2 (4), u b'mod partikolari l-Artikolu 12 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 110/2014 tat-30 ta' Settembru 2013 dwar il-Mudell tar-Regolament Finanzjarju għal korpi ta' sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (5),

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0109/2017),

               1.

               Jagħti l-kwittanza lid-Direttur Eżekuttiv tal-Impriża Konġunta taċ-Ċelloli tal-Fjuwil u l-Idroġenu 2 għall-implimentazzjoni tal-baġit tal-Impriża Konġunta għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Impriża Konġunta taċ-Ċelloli tal-Fjuwil u l-Idroġenu 2, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 473, 16.12.2016, p. 47.

      (2)  ĠU C 473, 16.12.2016, p. 49.

      (3)  ĠU L 298, 26.10.2012, p. 1.

      (4)  ĠU L 169, 7.6.2014, p. 108.

      (5)  ĠU L 38, 7.2.2014, p. 2.


title: Id-Deċiżjoni tar-Rappreżentanti tal-Gvernijiet ta' L-Istati Membri Fil-Kunsill tal-25 Ġunju 1996 dwar l-istabbiliment ta' dokument proviżorju ta' l-ivvjaġġar

text:
Avviż Legali Importanti

|

41996D0409

Official Journal L 168 , 06/07/1996 P. 0004 - 0011

		Id-Deċiżjoni tar-Rappreżentanti tal-Gvernijiet ta' L-Istati Membri Fil-Kunsilltal-25 Ġunju 1996dwar l-istabbiliment ta' dokument proviżorju ta' l-ivvjaġġar(96/409/CFSP)IR-RAPPREŻENTANTI TAL-GVERNIJIET TA' L-ISTATI MEMBRI TA' L-UNJONI EWROPEA, F'LAQGĦA FIL-KUNSILL,L-Istati Membri konxji li l-ħolqien ta' dokument proviżorju ta' l-ivvjaġġar b'format komuni liċ-ċittadini ta' l-Unjoni f'postijiet fejn dawk iċ-ċittadini ta' Stat Membru fil-bidu ma għandux rappreżentazzjoni diplomatika permanenti jew konsulari, jew f'ċirkostanzi oħra kif deskritti fir-regoli fl-Anness II ta' din id-Deċiżjoni skond l-Artikolu 8ċ tat-Trattat li jistabbilixxi l-Komunità Ewropea,Jikkunsidra li l-ħolqien ta' dokument proviżorju komuni ta' l-ivvjaġġar għandu jipprovdi għajnuna ġenwina liċ-cittadini ta' l-Unjoni fil-bżonn.Konfidenti li l-ħolqien ta' tali dokument għalhekk jipprovdi prova ċara tal-vantaġġi li tkun ċittadin ta' l-Unjoni,IDDEĊIDEW DAN LI ĠEJ:Artikolu 1Sstabbilit dokument proviżorju ta' l-ivvjaġġar, bil-format uniformi deskritt fl-Anness I, li jifforma parti integrali ta' din id-Deċiżjoni.Ir-regoli li jirregolaw il-ħruġ tad-dokument proviżorju ta' l-ivvjaġġar u l-miżuri ta' sigurtà dwaru huma mniżżla fl-Annessi II u III u jiffurmaw parti integrali ta' din id-Deċiżjoni. Ir-regoli u l-miżuri jistgħu jinbidlu bi ftehim unanimu ta' l-Istati Membri; liema emendi jiġu b'effett wara xahar ta' l-adozzjoni tagħhom kemm-il darba xi Stat Membru ma jagħmilx talba għal reviżjoni f'livell ministerjali.Artikolu 2Din id-Deċiżjoni tidħol f'effett meta l-Istati Membri jkunu nnotifikaw lis-Segretarjat Ġenerali tal-Kunsill li l-proċeduri mitluba mis-sistemi legali tagħhom għall-applikazzjoni ta' din id-Deċiżjoni jkunu tlestew.Artikolu 3Din id-Deċiżjoni għandha tkun ippubblikata fil-Ġurnal Uffiċjali.Magħmula il-Lussemburgu, il-25 Ġunju, 1996.Għall-KunsillIl-PresidentM. Pinto--------------------------------------------------ANNEX IANNEXE IANEXO IBILAG IANLAGE IΠΑΡΑΡΤΗΜΑ IIARSCRÍBHINN IALLEGATO IBIJLAGE IANEXO ILIITE IBILAGE I+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------ANNESS IIREGOLI LI JIRREGOLAW IL-ĦRUĠ TAD-DOKUMENT PROVIŻORJU TA' L-IVVJAĠĠAR1. Dokument proviżorju ta' l-ivvjaġġar (ETD) il-format komuni tiegħu hu muri fl-Anness I hu dokument ta' l-ivvjaġġar li jista' jinħareġ għal vjaġġ wieħed lill-applikant għal Stat Membru ta' l-oriġini, pajjiż ta' residenza permanenti jew, eċċezjonalment, destinazzjoni oħra. Jista' jinħareġ lil ċittadini ta' nazzjonalità ta' l-Istati Membri bl-awtorità ta' l-Istat li ċ-ċittadin ikun ċittadin tiegħu'.2. ETD jistgħu jinħarġu meta dawn il-kondizzjonijiet ikunu milqugħa:(a) ir-riċevitur għandu jkun ċittadin ta' Stat Membru li l-passaport tiegħu jkun tilfu, insteraq jew tqatta' jew temporjarjament mhux disponibbli.(b) hu/hi tkun fit-territorju ta' pajjiż fejn l-Istat Membru ta' oriġini tal-persuna ma jkollhiex l-ebda aċċess diplomatiku jew rappreżentanza konsulari bil-kapaċità li toħroġ dokument ta' l-ivvjaġġar jew, fejn l-Istat mhux b' mod ieħor rappreżentat, u(ċ) liċenza mill-awtoritajiet ta' l-Istat Membru ta' l-oriġini tal-persuna tkun ingħatat.3 Mhux ikun l-eqreb wieħed jekk awtorità oħra fir-reġjun tkun aktar xierqa. L-uffiċċju tal-ħruġ jiġbor mingħand l-applikant u jżomm dawk il-ħlasijiet u spejjeż li normalment jiġbru huma meta joħorġu passaport ta' emerġenza. Applikanti b'fondi insuffiċjenti biex ikopru spejjeż oħra lokali jirċievu, fejn jaqbel, il-fondi neċessarji bi ftehim ma' l-istruzzjonijiet mogħtija mill-Istat Membru ta' oriġini fil-ħin ta' l-applikazzjoni.4. ETD għandu jkun validu għal ftit aktar miż-żmien meħtieġ għat-tkomplija tal-vjaġġ li għalih ikun inħareġ. Fil-kalkulazzjoni taż-żmien, kompens għandu jingħata għall-waqfien neċessarju bil-lejl u sabiex isiru l-konnezzjonijiet ta' l-ivvjaġġar.5. Għal skopijiet ta' reġistri, fotokopja ta' kull dokument maħruġ għandu jinżamm fl-uffiċċju tal-ħruġ u ieħor għandu jintbagħat lill-awtorità ta' l-Istat Membru ta' oriġini ta' l-applikant.6. Kull Stat Membru jista' jestendi l-applikazzjoni ta' dawn ir-regoli lill-persuni oħra b'konnessjonijiet miegħu u liema hu jixtieq li jdaħħal.--------------------------------------------------ANNESS IIIMIŻURI TA’ SIGURTÀ GHAL DOKUMENTI PROVIŻORJI TA’ L-IVVJAĠĠARDokumenti proviżorji ta’ l-ivvjaġġar (ETDs) ikunu magħmula u maħruġa b’konformità ma’ dawn il-miżuri ta’ sigurtà:1. QiesMiftuħ: | 18 × 13 cm, |Magħluq: | 9 × 13 cm. |2. KartaL-ETD għandhom ikunu stampati fuq karta ta’ sigurtà, mingħajr tlellix ottikali (approssimament 90 g/m2), tintuża filograna standard "CHAIN WIRES" legalment protetta għall-fabbrikazzjoni tad-dokument, b’żewġ ħjatiet invisibbli (blu u isfar, SSI/05) li jixgħel taħt dawl ultraviolet u reaġġent kontra tħassir kimiku.3. Sistema ta’ numerazzjoniKull Stat Membru għandu jipprovdi d-dokumenti b’sistema ċentrali numerika, flimkien ma’ l-inizjali ta’ l-Istat Membru li qiegħed joħorġu, kif ġej:Il-Belġju | = B | –[OOOOO] |Id-Danimrka | = DK | –[OOOOO] |Il-Ġermanja | = D | –[OOOOO] |Greċja | = GR | –[OOOOO] |Spanja | = E | –[OOOOO] |Franza | = F | –[OOOOO] |L-Irlanda | = IRL | –[OOOOO] |L-Italja | = I | –[OOOOO] |Il-Lussemburgu | = L | –[OOOOO] |L-Olanda | = NL | –[OOOOO] |L-Awstrija | = A | –[OOOOO] |Il-Portugall | = P | –[OOOOO] |Il-Finlandja | = FIN | –[OOOOO] |L-Isvezja | = S | –[OOOOO] |Ir-Renju Unit | = UK | –[OOOOO] |In-numru jrid ikun stampat b’tipi mbozzati f’paġni 1 u 4 tad-dokument, jintużaw karattri OCR-B, b’kulur iswed florixxenti taħt dawl UV.4. It-twaħħil tar-ritratt tat-titularIr-ritratt tat-titular għandu jitwaħħal sew mad-dokument li ma ma jkunx jista’ jitneħħa faċilment. Ir-ritratt għandu ikun laminat skond kif inhi l-prattika nazzjonali. Huwa mifhum li l-Istati Membri jieħdu l-passi neċessarji sabiex jiżguraw ammont xieraq ta’ sigurtà għad-dokument5. Ir-reġistrazzjoni tad-dettalji personali tat-titularGħandu ikun hemm trattament konsistenti fir-reġistrazzjoni tad-dettalji personali tat-titular fid-dokument ETD. Dawn id-dettalji jridu jiddaħħlu jew bil-kitba jew ittajpjati fuq il-foma, u għandha tkun laminata6. Siġill ta’ l-awtorità tal-ħruġMeta jinħareġ ETD, is-siġill ta’ l-awtorità tal-ħruġ għandu jsir parti fuq id-dokument u parti fuq ir-ritratt tat-titular7. Karatteristiċi addizzjonali ta’ sigurtàL-ETD għandu jkollhom guilloche protettiv bi stampar imbozzat indirett f’erba’ kuluri fil-paġni tal-Fatti magħrufa li ghandha tiddaħħal b’attenzjoni għal stampar b’tiżwiq ta’ kuluriDin it-teknoloġija ta’ l-istampar għandha tintuża’:- INĊIŻJONI, recto kif ukoll il-kliem f’paġna 1, figura moħbija u stampar mikro b’inka blu riflerssa,- OFFSET, recto u verso, f’żewġ kuluri u IRIS,- l-ewwel: kliem, b’blu rifless,- it-tieni: sfond antiscanner b’blu ċar,,- it-tielet: sfond guilloche b’effett IRIS b’żewġ kuluri, aħdar u vjola, it-tieni wieħed bl-isfar florexxenti taħt dawl UV.L-inek użati jridu jkunu reżistenti għall-ikkuppjar u kull attentat li jsir biex issir kopja kulurita jrid jirriżulta f’tibdil fil-kulur li jingħaraf b’faċilità. Ma’ dan, għall-inqas kulur wieħed għandu jkollu aġenti flworexxenti. L-inek għandu jkollhom ukoll reaġġenti kontra taħsir kimiku.8. Stampar ta’ Forom:Għal dan id-dokument għandhom jintużaw forom bi sfond guilloche bi proċess multikulurit, disinjat apposta għalih9. Il-ħażna tal-forom vojta tal-ETD:Sabiex jitnaqqas ir-riskju ta’ falsifikar u imitazzjoni, l-Istati Membri kollha għandhom jiżguraw ħażna li minnu ma jistax jinsteraq forom vojta ta’ l-ETD.--------------------------------------------------